राजस्थान के सांसदों ने संसद भवन में किया राजस्थान सरकार के खिलाफ प्रदर्शन
प्रदेश में महिला अत्याचार व कानून व्यवस्था के मुद्दे को लेकर आज राजस्थान के सांसदों ने संसद भवन परिसर में विरोध प्रदर्शन किया। बीजेपी प्रदेशाध्यक्ष व चित्तौड़गढ़ सांसद सीपी जोशी के नेतृ्त्व में प्रदेश के सांसदों ने यह प्रदर्शन किया।
प्रदेश में महिला अत्याचार व कानून व्यवस्था के मुद्दे को लेकर आज राजस्थान के सांसदों ने संसद भवन परिसर में विरोध प्रदर्शन किया। बीजेपी प्रदेशाध्यक्ष व चित्तौड़गढ़ सांसद सीपी जोशी के नेतृ्त्व में प्रदेश के सांसदों ने यह प्रदर्शन किया। प्रदर्शन में सांसदों ने राज्य सरकार के खिलाफ जमकर नारेबाजी की।
आज सुबह सांसद संसद भवन परिसर में गांधी प्रतिमा के सामने एकत्रित हुए। यहां सांसदों ने नहीं सहेगा राजस्थान अभियान को लेकर भी नारेबाजी की। इस मौके पर सांसद व प्रदेशाध्यक्ष सीपी जोशी ने कहा कि राजस्थान आज महिला अत्याचार में नम्बर-1 हैं। प्रदेश में महिलाएं सड़क से लेकर स्कूल तक में सुरक्षित नहीं हैं।
गांधी परिवार का कोई भी सदस्य राजस्थान नहीं आ रहा
सासंदों के प्रदर्शन में राजस्थान से महिला सांसद भी शामिल हुई। सासंद दीया कुमारी, सांसद जसकौर मीणा, सांसद रंजीत कोली प्रदर्शन में शामिल हुई। राजसमंद सांसद दीया कुमारी ने कहा कि महिलाओं के खिलाफ बढ़ते अत्याचार और अपराधों को रोकने में राजस्थान की कांग्रेस सरकार पूरी तरह से नाकाम रही है। गांधी परिवार का कोई भी सदस्य राजस्थान की महिलाओं की बात करने के लिए आगे नही आ रहा जबकि वे नारा देते हैं - 'लड़की हूं, लड़ सकती हूं'। राजस्थान एवं पश्चिम बंगाल में हुई घटनाओं के लेकर देशभर में आमजन में रोष व्याप्त है।